open-index/open-wikipedia-markdown huggingface dataset:
Tomiichi Murayama

**Tomiichi Murayama** (; 3. maaliskuuta 1924 Ōita, Japani – 17. lokakuuta 2025 Ōita) oli japanilainen poliitikko, joka oli Japanin 81. pääministeri 30. kesäkuuta 1994 – 11. tammikuuta 1996. Hän oli Japanin sosiaalidemokraattisen puolueen puheenjohtaja ja maansa ensimmäinen sosialistipääministeri lähes viiteenkymmeneen vuoteen. 

Murayama muistetaan parhaiten puheesta, jonka hän piti 50 vuotta toisen maailmansodan päättymisen jälkeen vietetyssä tilaisuudessa. Siinä hän pyysi julkisesti anteeksi Japanin sodanaikaisia julmuuksia.

## Lähteet
Ogasawarasaaret

**Ogasawarasaaret** () tai **Boninsaaret** ovat Japanille kuuluva noin kolmenkymmenen saaren saariryhmä noin tuhat kilometriä suoraan Tokiosta etelään. Saarten yhteispinta-ala on 74 neliökilometriä. Kaksi saarista on asuttuja. Hallinnollisesti Ogasawarasaaret kuuluvat Ogasawaran kyläkuntaan, joka on osa Tokion prefektuuria. Iwo Jiman saarella on sotilastukikohta, jossa on noin 400 hengen miehistö.

Saaret ovat tuliperäisiä, maastonmuodoiltaan rikkonaisia ja ilmastoltaan subtrooppisia. Nillä kasvaa monipuolinen, rehevä kasvillisuus, johon kuuluu yli viisisataa kasvilajia. Iso osa metsistä on hakattu. 

Ogasawarasaaret liitettiin Unesco maailmanperintöluetteloon vuonna 2011.

## Lähteet

## Aiheesta muualla

* Ogasawarasaaret Unescon sivuilla
Joseph Finder

**Joseph Finder** (s. 1958 Yhdysvallat) on vakoilua ja kansainvälisiä suhteita kuvaava jännityskirjailija. Hänen vuonna 1996 ilmestynyt kolmas kirjansa *Nollahetki* (1996) oli ensimmäinen romaani, joka oli kirjoitettu virallisessa yhteistyössä sekä FBI:n että CIA:n kanssa. 

## Suomennetut teokset
* *Punainen tori klo 11.00* (1991)
* *Operaatio oraakkeli* (1994)
* *Nollahetki* (1996)
* *Paranoia* (2004)

## Aiheesta muualla
* Virallinen sivusto
Pelko (elokuva)

**Pelko** () on yhdysvaltalainen vuonna 1952 valmistunut trilleri/film noir -elokuva, jonka on ohjannut David Miller. *Pelko* perustuu Edna Sherryn romaaniin, ja sen käsikirjoituksesta vastasivat Lenore J. Coffee ja Robert Smith. Elokuvan pääosaa esittää Joan Crawford, joka sai suorituksestaan parhaan naispääosan Oscar-ehdokkuuden. Jack Palance puolestaan sai parhaan miessivuosan Oscar-ehdokkuuden roolistaan. Heidän lisäkseen elokuvassa näyttelevät muiden muassa Gloria Grahame, Bruce Bennett, Virginia Huston ja Mike Connors. *Pelko* sai yhteensä neljä Oscar-ehdokkuutta. Crawfordin ja Palancen suoritusten saamien ehdokkuuksien lisäksi elokuva sai parhaan kuvauksen ja puvustuksen ehdokkuudet. Elokuva sai ensi-iltansa Yhdysvalloissa elokuussa 1952, ja Suomessa helmikuussa 1953. Elokuva on mustavalkoinen ja on 110 minuutin mittainen. Tuotantoyhtiönä oli RKO Pictures.

## Juoni
*Pelko* kertoo Jack Palancen esittämästä näyttelijästä Lester Blainesta, joka yrittää vietellä menestyneen käsikirjoittajan Myra Hudsonin (Joan Crawford) todistaakseen osaavansa näytellä romanttisen näytelmän pääosassa.

## Näyttelijät

## Ehdokkuudet
**[[Oscar-palkinto|Oscar-ehdokkuudet]]**, 1953
* Paras naispääosa - Joan Crawford
* Paras miessivuosa - Jack Palance
* Paras kuvaus (mustavalkoelokuva) - Charles Lang, Jr.
* Paras puvustus (mustavalkoelokuva) - Sheila O'Brien

**[[Golden Globe|Golden Globe -ehdokkuudet]]**, 1953
* Paras naispääosa draamaelokuvassa - Joan Crawford

## Lähteet

## Aiheesta muualla
* 
* 
* 
* 
* 
*
Ogasawara

**Ogasawara** voi tarkoittaa:

## Maantiede
* Ogasawarasaaret, Japanille kuuluva Tyynenmeren saariryhmä
* Ogasawara, Japanin kunta Ogasawarasaarilla Tokion prefektuurissa
* Ogasawaran aliprefektuuri, Tokion prefektuuriin kuuluva aliprefektuuri
* Ogasawaran kansallispuisto, Ogasawarasaarilla sijaitseva kansallispuisto

## Henkilöt
* Ogasawara-klaani, japanilainen klaani
* Mitsuo Ogasawara (s. 1979), japanilainen jalkapalloilija
Rip Torn

**Elmore Rual ”Rip” Torn, Jr.** (6. helmikuuta 1931 – 9. heinäkuuta 2019) oli yhdysvaltalainen näyttelijä. Hän voitti Emmy-palkinnon 1996 ja oli ehdolla parhaan miessivuosan Oscarin saajaksi 1983.

Torn on luonut huomattavan uran sekä televisiossa että elokuvissa. Ensiksi mainitusta muuan esimerkki on *[[The Larry Sanders Show]]* (1992–1998), jälkimmäisistä tunnetuimpia ovat *[[Palkkapäivä]]* (1973), *[[Kultaiset hedelmät]]* (1983), *[[Men in Black – miehet mustissa]]* (1997) ja *[[Marie Antoinette (elokuva)|Marie Antoinette]]* (2006).

Tornin pisin avioliitto oli voimassa vuodesta 1963, kunnes puoliso Geraldine Page kuoli 13. kesäkuuta 1987. Myös ensimmäinen ja kolmas puoliso (Ann Wedgeworth ja Amy Wright) ovat näyttelijöitä. Sissy Spacek on Tornin serkku.

29. tammikuuta 2010 aseistettu ja vahvasti päihtynyt Torn murtautui pankkiin Salisburyssa. 

## Lähteet

## Aiheesta muualla

*
Rintaontelo

**Rintaontelo** () on rintakehän rajaama tila, jonka sisällä ovat rintaontelon elimet eli keuhkot, henkitorvi, sydän, sydämestä lähtevät suuret valtimot ja laskimot sekä ruokatorvi. Rintaonteloa rajaavat rintanikamat, kylkiluut, ulommat kylkivälilihakset, sisemmät kylkivälilihakset, pallea ja rintalasta. Pallea erottaa rintaontelon vatsaontelosta.
Jos tuopin nyt saan

**Jos tuopin nyt saan** on iskelmälaulaja Jukka Raitasen kuudes studioalbumi. Se on julkaistu vuonna 1983 LP-levynä ja C-kasettina. Levyn kappaleet ovat pääosin mollivoittoisia ja tekstien aiheet kertovat alkoholista ja esimerkiksi siitä kuinka elämä kolhii ihmistä lapsuudenkodista muuton jälkeen. Levyn nimikappale on käännösiskelmä saksalaisesta kappaleesta **Bring mir noch ein bier**.

## Kappaleet levyllä

A-puoli
# 
# 
# 
# 
# 
# 

B-puoli
# 
# 
# 
# 
# 
# 

## Aiheesta muualla
* Levyn tiedot ja kappaleiden tekijät Suomen Äänitearkiston tietokannassa
Laulun sydämeesi teen

**Laulun sydämeesi teen** on iskelmälaulaja Jukka Raitasen CD-levy vuodelta 2000.
## Kappaleet
# 
# 
# 
# 
# 
# 
#  (uusi versio Jukan vuonna 1982 levyttämästä kappaleesta)
# 
# 
# 
# 

## Kokoonpano
* Jukka Raitanen - lauluääni
* Anssi Nykänen - rummut
* Harri Rantanen - bassokitara
* Jussi Niemi - kitara, taustalaulu
* Risto Närhi - kosketinsoittimet
* Mikko Saikkonen - puhaltimet
* Nalle Lehtonen - puhaltimet
* Päivi Kautto-Niemi - taustalaulu

## Lähteet
Tuulitukka

**Tuulitukka** on iskelmälaulaja Jukka Raitasen vuonna 1991 ilmestynyt albumi. Se on Raitasen ensimmäinen studioalbumi, joka on julkaistu myös CD-formaatissa.

## Kappaleet
# 
# 
# 
# 
# 
# 
# 
# 
# 
# 
# 
# 
#
Fugger

**Fugger** oli saksalainen kauppiassuku, joka toimi 1400- ja 1500-lukujen Euroopassa. Aluksi Augsburgin vapaakaupungista ja myöhemmin Tirolista käsin toimintaansa harjoittanut Fuggerien kauppiassuku oli pankki- ja rahoitusalan keskeisimpiä toimijoita. Kauppahuoneen liiketoiminta käsitti paitsi yksityissektorille suunnattua pankki-, sijoitus- ja liiketoimintaa, myös merkittävää luotonantoa aikakauden hallitsijoille.

1300-luvulta lähtien varallisuuttaan kasvattaneen suvun tunnetuin jäsen on Jakob Fugger, jonka aikana suku nousi kiistatta aikansa merkityksellisimmäksi kauppahuoneeksi Euroopassa. Jakob Fuggerin tunnetuin liiketoimi lienee hänen Kaarle V:lle Pyhän saksalais-roomalaisen keisarikunnan keisarinvaalin voittamiseksi myöntämä 543&nbsp;000 floriinin laina. Fuggerin kauppahuone oli lähes koko historiansa ajan kiinteässä liikesuhteessa Habsburgien hallitsijasukuun ja vaikutti siten merkittävästi ajan politiikkaan Euroopassa. Paitsi piinkovina kapitalisteina Fuggerit kunnostautuivat myös merkittävinä hyväntekijöinä rakentamalla ja ylläpitämällä köyhäintaloja, joista tunnetuin on yhä toimiva Augsburgin Fuggerei.

Fuggerin suvulla oli 1500-luvun puolivälissä 4,5 miljoonan guldenin omaisuus.

## Lähteet

## Aiheesta muualla

* Fugger-suvun kotisivu (monikielinen)
Francesco Antonioli

**Francesco Antonioli** (s. 14. syyskuuta 1969 Monza, Italia) on italialainen jalkapallomaalivahti, joka pelasi useissa kotimaansa seuroissa, viimeksi Cesenassa vuosina 2009–2012.

## Ura
Antonioli aloitti jalkapallouransa Milanin junioreissa 1980-luvulla. Hänet kuitenkin lainattiin Serie C1:n Monzaan hakemaan kokemusta aikuisten tasolta. Vuonna 1988 hänen lainasopimuksensa päätyttyä Antonioli vietti kaksi kautta Milanin edustusjoukkueessa pelaamatta kuitenkaan otteluakaan Serie A:ssa. Hän oli hetkellisesti lainalla Cesenassa, mutta siirtyi marraskuussa Serie B:ssä pelanneen Modenan riveihin. Antonioli pelasi vakuuttavasti 30 ottelua ja siirtyi takaisin Milaniin vuosiksi 1991–1994, joiden aikana hän pelasi yhteensä 13 liigaottelua. Ensiesiintymisensä pääsarjassa Antonioli teki vuoden 1992 huhtikuussa Interiä vastaan pelatussa, 1-0 voittoon päättyneessä ottelussa.

Milanossa vietetyn ajan jälkeen Antonioli vietti vielä yhden kauden Serie B:ssä Pisassa ennen siirtymistään takaisin liigaan, tällä kertaa Bolognaan, jossa hän pelasi kolme kokonaista kautta. Antoniolin uran parhaat vuoden olivat vasta edessä, kun hän siirtyi kesällä 1999 Romaan ja voitti uransa ensimmäisen Scudetton kaudella 2000–01. Samalla hän pääsi Italian maajoukkueen varamaalivahdiksi vuoden 2000 EM-kisoihin, joissa hän ei kuitenkaan pelannut otteluakaan. Viimeisellä Roma-kaudellaan Antonioli oli menettämässä ykkösmaalivahdin rooliaan ja siirtyi kesällä 2003 Sampdoriaan kolmeksi kaudeksi.

Kesällä 2006 Antonioli päätti siirtyä seitsemän vuoden jälkeen takaisin Bolognaan, jonka sarjataso oli vaihtunut pykälän alemmas Serie B:hen. Toisen kauden päätteeksi Bologna nousi korkeimmalle sarjatasolle, jolla Antonioli pelasi yhden kauden, kunnes hän siirtyi Serie B:ssä pelaavaan Cesenaan kaudeksi 2009–2010.

## Lähteet
Okisaaret

**Okisaaret** ovat saariryhmä Japaninmerellä 40–80 kilometriä Honshūn saaresta pohjoiseen. Saarten yhteinen pinta-ala on noin 350 km² ja vuonna 1990 väkiluku oli 27&nbsp;500.

Kaksi Japanin keisaria, Go-Toba (1100-luvulla) ja Go-Daigo (1300-luvulla) ovat olleet karkotettuina näille saarille. Saarten suurin kunta Okinoshima (16&nbsp;000 asukasta) sijaitsee samannimisellä saarella, jossa on myös Okin lentoasema.

## Lähteet

## Aiheesta muualla
Max Kasch

**Joseph Maxwell ”Max” Kasch** (s. 6. joulukuuta 1985 Santa Monica, Kalifornia, Yhdysvallat) on yhdysvaltalainen näyttelijä. Hän on näytellyt muun muassa ZigZaggin roolia elokuvassa *[[Paahde (elokuva)|Paahde]]* (2003).

Kasch syntyi Yhdysvalloissa, mutta hänen sukunsa on enimmäkseen skotlantilaista. Hänen vanhempansa ovat Jody ja Taylor Kasch ja hänellä on viisi sisarusta: kolme siskoa ja kaksi veljeä, Dylan Kasch ja Cody Kasch, jotka myös näyttelevät.

Max Kasch varttui Ojaissa Kaliforniassa. Myöhemmin hän muutti lähemmäs Los Angelesia. Hänen ensimmäinen elokuvansa oli *VIP* vuodelta 1991. Kasch soittaa kitaraa ja elokuvassa *[[Waiting..]]* hän  räppää Andy Milonakisin kanssa nimillä T-Dog (Max) ja Nick (Andy) kappaleen "Motherfuckers", josta on myös tullut EP nimeltä Busboys' Paradise. Max on myös sanoittanut muiden *Paahde*-elokuvan näyttelijöiden kanssa kappaleen "Dig it" ja on ollut mukana tuottamassa sitä.

## Elokuvat

* *VIP* (1991) – Jeremy
* *Two of a kind* (1999) – rumpali, "-My boyfriend is back" 
* *X-Files, [[Salaiset kansiot]]* (1999) – Evan Shipley, "Agua Mala"
* *VIP -Die bodyguard* (1999) – Jeremy, "K-Val"
* *Falling like this* (2000) – Brad
* *ER, [[Teho-osasto* (televisiosarja)|Teho-osasto]]* (2001) – Andrew, "Quo Vadis" "Star all over again"
* *Holes Paahde* (2003) – ZigZag
* *Chrystal* (2004) – Shorty
* *Waiting...* (2005) – T-Dog
* *Red eye, yölento* (2005) – kuulokepoika
* *The Greatest Game ever played* (2005) – Freddie Wallis
* *Shrooms* (2006) – Troy
* *Right at your door* (2007) – Corpolar Marshall
* *The Grift* (2008) – John Bender
* *Forever strong* (2008) – Griggs
* *Still waiting...'' (2008) – T-Dog

## Aiheesta muualla
* TV.com 
*
Alma mater

**Alma mater** tarkoittaa korkeakoulua, jossa tieteilijä on suorittanut akateemisen tutkinnon. Alkujaan *alma mater* oli latinan termi, jolla viitattiin antiikin runoudessa muinaisessa Roomassa maaäiteinä pidettyihin jumalattariin. Termin käyttöönotto akateemisessa maailmassa juontaa Euroopan vanhimman yliopiston, vuonna 1088 perustetun Bolognan yliopiston, latinankieliseen mottoon: *Alma mater studiorum* (). 

## Lähteet
* 

### Viitteet
Jakob Fugger

**Jakob Fugger** (6. maaliskuuta 1459 – 30. marraskuuta 1525) oli menestynyt pankkiiri Pyhän saksalais-roomalaisen keisarikunnan Augsburgin vapaakaupungista. Hän oli Fuggerin kauppasuvun jäsen. Jakob Fugger peri liiketoiminnan isältään ja laajensi sitä Venetsian kautta Adrianmeren kauppaan. Jakob Fuggerin kuuluisin yksittäinen liiketoimi lienee ollut hänen tulevalle keisari Kaarle V:lle keisarinvaalia varten myöntämä 543&nbsp;000 floriinin laina, jonka avulla Kaarle lahjoi puolelleen kaikki seitsemän valitsijamiestä.

Aikakauden hallitsijat olivat Fuggerille suunnattomissa veloissa, joten kauppahuoneen vaikutusvalta oli suuri. Poliittisten liikesuhteidensa avulla hän hankki suvulleen aateluuden, oikeuden maidensa hallitsemiseen ja rahanlyöntiin sekä anekauppaan. Hän rikastui lainoittamalla useita keskenään sotaa käyviä armeijoita. Fugger rahoitti köyhäintalojen rakentamista ja ylläpitoa muun muassa kotikaupungissaan Augsburgissa, jonka köyhäintalo Fuggerei on yhä toiminnassa.

Vähiten tunnettu lienee se noin 50&nbsp;000 dukaatin eli osapuilleen 500&nbsp;000 euron laina, jonka Mainzin arkkipiispa Albrekt otti ostaakseen vakanssinsa Vatikaanilta, joka oli tuolloin rakentamassa Pietarinkirkkoa ja tarvitsi erityisen paljon rahaa. Jakob Fuggerin kuoleman jälkeen suvun liiketoiminta siirtyi hänen veljenpojalleen Anton Fuggerille.

## Lähteet

## Aiheesta muualla
Ämmälä (Karvia)

**Ämmälä** (myös **Ämmälänkylä**) on kylä Karvian luoteisosassa, Kauhajoen rajalla. Kylä koostuu oikeastaan kolmesta pienestä kylästä: Ämmälästä, Kauhakorvesta ja Urhoperästä. Ämmälän länsi- ja luoteisosassa sijaitsee osa Kauhanevan–Pohjankankaan kansallispuistoa. Kylän alueella kulkee keskiaikanakin tunnettu Kyrönkankaan kesätie. Tie on nykyisin Tiehallinnon virallinen museotie.

Idän puolella Ämmälä rajoittuu Nummijokeen, Karvianjokeen ja Karvian Kirkkojärveen. Ämmälän kylän Kärpäsneva on suuri viljelyaukea vanhoine latoineen. Karvianjoki tulvii usein ja vesi nousee Kärpäsen pelloille lähes joka kevät. Tämä tulva-alue houkuttelee monia muuttolintuja levähtämään muuttomatkallaan.
Keväisin tulvapelloilla saattaa olla satoja joutsenia, hanhia ja kurkia.

## Lähteet

## Aiheesta muualla

*Kylän kotisivut
Magen David Adom

**Magen David Adom** (‎, "Punainen Daavidinkilpi", usein käännetty "Punainen Daavidintähti") on Israelissa toimiva, Punaista Ristiä ja Punaista Puolikuuta vastaava kansallinen järjestö, perustettu 1930. Se antaa lääketieteellistä apua hätätapauksissa ja hoitaa ambulanssi- sekä veripalvelua. Punaisen Ristin kansainvälinen komitea ICRC hyväksyi kesäkuussa 2006 **Magen David Adom**in Israelin viralliseksi apujärjestöksi  Geneven sopimusten tuomine velvoitteineen, sekä Punaisen Ristin ja Punaisen Puolikuun yhdistysten kansainvälisen liiton (IFRC) jäseneksi. Järjestön tunnus on punainen daavidintähti.

## Perustaminen
Magen David Adom sai alkunsa vuonna 1930, jolloin perustettiin Tel Avivin paikallisosasto. Sitä seurasivat Jerusalemin ja Haifan osastot, ja viisi vuotta myöhemmin järjestö laajeni maata kattavaksi lääkintäapua tarjoavaksi järjestöksi. Vuonna 1950 knesset hyväksyi lain, joka virallisti MDAn aseman Israelin kansallisena kriisi- ja pelastuspalvelujärjestönä.

## Lisää aiheesta
*MDAn verkkosivut englanniksi 
*MDAn verkkosivut hepreaksi
*Artikkeli MDAsta ICRC:n verkkosivuilla 
*AFMDA American Friends of Magen David Adom
*United Kingdom Friends of the MDA
Megatiede

**Megatiede** (, suuri tiede) on termi, jolla viitataan tieteenhistoriassa toisen maailmansodan aikaan ja sen jälkeen tapahtuneeseen muutokseen, jossa tieteen tekemiseen tarvittavat ja käytettävät resurssit kasvoivat.

Termin ensimmäisenä esittäjänä pidetään Alvin M. Weinberg, joka Science-lehden artikkelissaan vuonna 1961 vertasi tieteen 1900-luvun saavutuksia aikaisempiin ihmisen saavutuksiin kuten pyramidit ja Versailles. Hän esitti myös että keskiaikainen uskonnollisen totuuden etsintä olisi korvautunut tieteellisen totuuden etsinnällä ja keskiajan monumentit kuten Notre Dame olisi korvautunut suurilla raketeilla, suurienergiaisilla kiihdyttimillä ja muilla uusilla monumenteilla.
 

## Historia
Toinen maailmansota toi tieteeseen suuret valtioiden rahoittamat tutkimushankkeet ja -laitokset. Näistä, usein sotilaallisista, hankkeista tunnetuin oli Yhdysvaltain Manhattan-projekti, jonka tuloksena syntyi ydinase. Rakennetuissa tutkimuslaitoksissa työskenteli tuhansia tieteilijöitä ja insinöörejä ja valtioista tuli tieteilijöiden ensisijainen tukija. Aiemmin keskeinen mesenaattien rahoittama sekä omakustanteinen tieteen tekeminen jäi suhteellisesti volyymiltaan marginaaliseksi.

## Määritelmiä

Megatieteen tunnusmerkkeinä pidetään tavallisesti seuraavia:
**Suuret budjetit*: Tieteilijöiden ei tarvinnut enää turvautua hyväntekijöiden ja teollisuuden tukeen vaan valtiot tukivat varsinkin sotilaallisia sovelluksia omaavia tutkimuksi ennen kokemattomilla resurseilla.
**Suuret henkilöstöt*: Tutkimushankkeiden kasvaessa yhdessä hankkeessa toimivien tieteilijöiden määrä kasvoi jopa tuhansiin. Tämä aiheuttaa ongelmia tieteellisten saavutusten tunnustusten jakamiseen. Esimerkiksi Nobel-palkinto, jaetaan korkeintaan kolmelle tieteilijälle, mikä perustuu 1800-luvun tieteen harjoittamisen tapaan, jossa yhdessä hankkeessa oli tavallisesti korkeintaan muutama tieteilijä.
**Suuret koneet*: Ernest Lawrencen syklotronista alkaen suuret laitteet ovat olleet tyypillinen suuren tieteen tunnusmerkki.

**Suuret laboratoriot*: Suurien koneiden myötä myös laboratoriot ovat kasvaneet suurimmillaan tuhansia ihmisiä työllistäviksi komplekseiksi kuten Lawrence Berkeley National Laboratory tai CERN.

1900- ja 2000-luvun vaihteessa perinteisten "suurten tieteiden", fysiikan ja tähtitieteen, rinnalle on noussut esimerkiksi biologia, ilmeisimpänä hankeenaan Human Genome Project.

## Kansainvälinen Megatiedefoorumi
Kansainvälinen Megatiedefoorumi () perustettiin 1992 antamaan konsultaatiota virkamiehille suurten tiedeprojektien politiikasta. Megatiedefoorumiin kuuluu OECD-maita ja Euroopan komissio.

## Lähteet
Armi Hosia

**Armi Laila Hosia** (o.s. **Kurkinen**, 28. kesäkuuta 1909 Joensuu – 9. heinäkuuta 1992 Helsinki) oli suomalainen poliitikko, joka toimi Suomen Kansanpuolueen kansanedustajana 1954–1966 ja opetusministerinä 1962–1963. 

## Elämä
Armi Hosian vanhemmat olivat kansanedustaja Severi Kurkinen ja Ada Nousiainen. Hosia valmistui filosofian maisteriksi vuonna 1935. Hän toimi 1930- ja 1940-luvulla oppikoulun ja kansanopiston opettajana ja vuosina 1950–1953 Suomen kansanopistoyhdistyksen toimistonhoitajana.

Hosia valittiin eduskuntaan vuoden 1954 vaaleissa. Hän oli opetusministerinä Ahti Karjalaisen ensimmäisessä hallituksessa 1962–1963. Hosia toimi myös Suomen Kansanpuolueen varapuheenjohtajana vuosina 1958–1962. Hän oli Helsingin ja Hämeenlinnan kaupunginvaltuustojen jäsen. Hosia sai kunnallisneuvoksen arvonimen vuonna 1965.

## Perhe
Armi Hosian puoliso oli talousneuvos Leo Hosia, jonka veli oli opetusministeri Heikki Hosia. Armi ja Leo Hosian poika on toimittaja Martti Hosia.

## Lähteet
* 
* 
* *Mitä-Missä-Milloin: Kansalaisen vuosikirja 1963.*

### Viitteet

## Aiheesta muualla
* Armi Hosian muistokirjoitus ''Helsingin Sanomissa''.
THEOS

**THEOS** (*THai Earth Observation System*) on Thaimaan Tiede- ja teknologiaministerön rahoittama kaukokartoitussatelliitti. Se toteutusta johti Thaimaan avaruusjärjestö GISTDA. Se laukaistiin Dombarovskista, Venäjältä 1. lokakuuta 2008 kello 06:37 GMT Dnepr-kantoraketilla.

Se on optisen aallonpituuden instrumenteilla varustettu satelliitti, jota aiotaan käyttää Thaimaan karttojen päivittämiseen, maankäytön seurantaan, maa- ja metsätaloudessa, tulvasuojelussa ja rannikon seurannassa. Mustavalkoisten valokuvien resoluutio on kaksi metriä ja pankromaattisten kuvien resoluutio on 15 metriä. Satelliitti pystyy kuvaamaan minkä tahansa kohteen Thaimaassa joka toinen päivä. Satelliitin tueksi on kehitetty maajärjestelmät ja datan jalostuskeskus. 

Satelliitti perustuu EADS Astriumin AstroSat-satelliitteihin, jotka perustuvat ranskalaisiin SPOT-kaukokartoitussatelliitteihin. EADS Astriumin mukaan satelliitin tyyppi on Leostary-500-X0. Thaimaalaiset insinöörit ovat osallistuneen satelliitin suunnitteluun EADSin tehtailla EU:n alueella. 
 
Satelliitin aurinkosynkronisen radan korkeus on 820 km. Satelliitin massa on 750 kg. Sen asennonsäätö perustuu hydratsiinitrustereihin.

## Lähteet
* Gunthers' Space Page

### Viitteet
Vena

**Vena** voi tarkoittaa seuraavia asioita:

* Laskimo (lat. *vena*)
* Vena, entinen kylä Kurkolanniemellä Inkerissä
Børre Næss

**Børre Næss** (s. 23. tammikuuta 1982 Kongsberg, Norja) on norjalainen maastohiihtäjä, joka on erikoistunut sprinttihiihtoon.

Næss on kilpaillut maailmancup-tasolla kaudesta 2002–2003, jolloin hän osallistui Holmenkollenin kisojen 50 kilometrille. Tuon kilpailun jälkeen hän on osallistunut maailmancupissa ainoastaan sprinttikilpailuhin sekä kerran parisprinttiin.

Næss saavutti ensimmäisen palkintokorokepaikkansa maailmancupissa oltuaan kolmas Pragelaton vapaan hiihtotavan sprintissä 12. maaliskuuta 2004. Ensimmäisen voittonsa hän saavutti perinteisen tavan sprinttikilpailussa Lahdessa 5. maaliskuuta 2005. 

## Maailmancupin palkintosijat
* Kausi 2003–2004: Pragelato sprintti (v) kolmas
* Kausi 2004–2005: Lahti sprintti (p) voitto, Drammen sprintti (p) kolmas; sprintticupissa viides
* Kausi 2005–2006: Drammen sprintti (p) toinen
* Kausi 2006–2007: Changchun sprintti (p) toinen, Drammen sprintti (p) voitto; sprintticupissa seitsemäs
* Kausi 2007–2008: Canmore sprintti (p) voitto, Tukholma sprintti (p) toinen
* Kausi 2008–2009: Otepää sprintti (p) kolmas

## Lähteet
* Børre Næss FIS:n tietokannassa
Action directe

**Action directe** (lyhenne **AD**) oli ranskalainen aseellinen ryhmä, joka teki salamurhia ja väkivaltaisuuksia vuosina 1979–1987. Ryhmän jäsenet pitivät itseään libertaarikommunisteina ja anarkisteina. Action directen muodostivat vuonna 1977 kaksi ryhmää, GARI ja NAPAP. Vuonna 1979 ryhmästä tuli kaupunkisissijärjestö, joka teki väkivaltaisia iskuja ”anti-imperialismin” ja ”proletariaatin puolustamisen” nimissä. Ranskan hallitus piti ryhmää terroristijärjestönä ja julisti sen elokuussa 1982 laittomaksi. Vuonna 1984 ryhmä liittoutui länsisaksalaisen Punaisen armeijakunnan kanssa.

Ryhmän johtavat jäsenet Jean-Marc Rouillan, Nathalie Ménigon, Joëlle Aubron ja Georges Cipriani pidätettiin 21. helmikuuta 1987. Heidät tuomittiin myöhemmin elinkautiseen vankeuteen. Régis Schleicher pidätettiin jo vuonna 1984. Pidätykset johtivat AD:n toiminnan päättymiseen. Toimintansa aikana AD syyllistyi yli 80 terrori-iskuun ja yhteensä 15 ihmisen hengen vaatineeseen väkivaltaan.

Action directen jäsen Lahouari Benchellal eli ”Farid” jäi joulukuussa 1981 kiinni Helsingissä väärennettyjen 100 Yhdysvaltain dollarin matkašekkien rahastamisesta Helsingin Työväen Säästöpankin konttorissa Kampissa, mikä oli järjestön toiminnan tärkeä rahoituskeino. Hän hirttäytyi Helsingin rikospoliisin sellissä 6. tammikuuta 1982 ja kuoli neljä päivää myöhemmin Meilahden sairaalassa. Aiheesta kirjoittaneen Christian Jokisen mukaan kyseessä oli ”ensimmäinen merkittävä terrorismiin liittyvä tapahtuma Suomessa”. Järjestön piirissä ei uskottu Benchellalin virallista kuolinsyytä. Eräs Action directen iskuryhmä nimettiin myöhemmin hänen mukaansa.

## Lähteet
Karen Susman

**Karen Hantze Susman** (s. 11. joulukuuta 1942  San Diego, Kalifornia) on entinen yhdysvaltalainen naistennispelaaja. 

Susman muistetaan parhaiten Wimbledonin tennisturnauksen naisten kaksinpelin mestaruudestaan vuodelta 1962. Hän löi tuolloin Věra Pužejová Sukován loppuottelussa lukemin 6–4, 6–4. Susman myös voitti kolme Grand Slam -mestaruutta naisten nelinpelissä. Jokaisessa niistä hänen parinaan oli Billie Jean King.  

Susmanin ja Kingin muodostama sijoittamaton joukkue voitti Wimbledonin nelinpelitittelin 1961 lyömällä kolmanneksi sijoitetut Jan Lehane O’Neillin ja Margaret Courtin loppuottelussa 6–3, 6–4. Susman ja King puolustivat menestyksekkäästi mestaruuttaan 1962 voittamalla Renee Schuurman Haygarthin ja Sandra Reynolds Pricen muodostaman eteläafrikkalaisen joukkueen finaalissa 5–7, 6–3, 7–5. Susman ja King pääsivät Wimbledonin naisten nelinpelin loppuotteluun myös 1964 mutta hävisivät ykköseksi sijoitetulle Court–Lesley Turner Bowrey -parille 7–5, 6–2.

Susman ja King veivät nimiinsä naisten nelinpelin Yhdysvaltain mestaruuskilpailuissa 1964 voittamalla Courtin ja Turner Bowreyn finaalissa lukemin 3–6, 6–2, 6–4. Susman ja King olivat olleet saman turnauksen loppuottelussa jo 1962 mutta olivat tuolloin hävinneet Maria Buenon ja Darlene Hardin muodostamalle joukkueelle 4–6, 6–3, 6–2. He pääsivät Yhdysvaltain mestaruuskilpailuiden nelinpelin loppuotteluun myös 1965, jolloin he kärsivät tappion Nancy Richey Gunterille ja Carole Caldwell Graebnerille 6–4, 6–4.

## Lähteet
Akkusatorinen menetelmä

**Akkusatorinen menetelmä** eli **syyttämismenetelmä** tarkoittaa 
rikosoikeudenkäynnin järjestämistä siten, että yleisellä 
syyttäjällä on aloite oikeudenkäynnin aloittamiseen (syytteen 
nostamiseen) ja velvollisuus esittää syytteen tueksi tarvittavat todisteet.

Akkusatorisessa prosessissa molemmat osapuolet (syyttäjä ja syytetty) ovat 
tasavertaisia ja tuomioistuimen tehtävänä on selvittää, pitääkö esitetty
syyte paikkaansa. Asiaa ratkaistessaan tuomioistuin on 
sidottu oikeudenkäynnissä esitettyihin todisteisiin ja syytteeseen, mitä 
kutsutaan syytesidonnaisuuden periaatteeksi.

Akkusatorista prosessia käytettiin jo roomalaisessa oikeudessa. 
Keskiajalla se korvautui inkvisitorisella prosessilla,
kunnes 1700-luvulta alkaen palattiin takaisin akkusatoriseen menetelmään.

## Lähteet
*
*

### Viitteet
Ola Vigen Hattestad

**Ola Vigen Hattestad** (s. 19. huhtikuuta 1982 Ørje, Østfoldin lääni) on norjalainen maastohiihtäjä, joka oli erikoistunut sprinttihiihtoon. Hän on sprintin ja parisprintin maailmanmestari Liberecin MM-hiihdoista 2009 ja sprintin olympiavoittaja Sotšista 2014. Hän voitti sprintin maailmancupin kausilla 2007–2008, 2008–2009 ja 2013–2014.

Hattestad sijoittui yhdeksänneksi vapaalla hiihtotavalla käydyssä sprinttikilpailussa Torinon olympialaisissa 2006. Liberecin MM-kilpailuissa hän voitti vapaan hiihtotavan sprintin ennen maanmiestään Johan Kjølstadia. Perinteisellä hiihtotavalla käydyssä parisprintissä hän voitti Kjølstadin kanssa maailmanmestaruuden. Hattestad oli neljäs sekä Vancouverin olympialaisten 2010 perinteisen sprintissä että Oslon MM-kilpailujen 2011 vapaan sprintissä. Oslossa hän sai Petter Northugin kanssa hopeaa parisprintissä. Val di Fiemmen MM-kilpailuissa 2013 hän oli perinteisen hiihtotavan sprintissä yhdeksäs. Sotšin olympialaisissa 2014 Hattestad voitti kultaa vapaan hiihtotavan sprintissä. Falunin MM-kilpailuissa 2015 hän sai pronssia perinteisen hiihtotavan sprintissä.

Hattestad debytoi maailmancupissa Holmenkollenilla maaliskuussa 2003. Ensimmäisen maailmancupin palkintokorokepaikkansa hän saavutti oltuaan kolmas vapaan hiihtotavan sprintissä Göteborgissa 16. maaliskuuta 2005. Ensimmäisen voittonsa hän saavutti perinteisen tyylin sprinttikilpailussa Changchunissa 15. helmikuuta 2007.

Hattestad lopetti uransa keväällä 2018.

## Maailmancupin palkintosijat
*Kausi 2004–2005: Göteborg sprintti (v) kolmas
**sprintticupissa yhdeksäs
*Kausi 2005–2006: Vernon sprintti (v) kolmas 
**sprintticupissa kuudestoista
*Kausi 2006–2007: Changchun sprintti (p) voitto
**sprintticupissa yhdeksäs
*Kausi 2007–2008: Rybinsk sprintti (v) toinen, Canmore sprintti (p) toinen, Otepää sprintti (p) kolmas, Lahti sprintti (v) kolmas, Drammen sprintti (p) voitto
**sprintticupin voitto
*Kausi 2008–2009: Kuusamo sprintti (p) voitto, Davos sprintti (v) voitto, Düsseldorf sprintti (v) voitto, Vancouver sprintti (p) toinen, Otepää sprintti (p) voitto, Valdidentro sprintti (v) voitto, Lahti sprintti (v) toinen, Trondheim sprintti (p) voitto
**sprintticupin voitto, maailmancupin kokonaiskilpailussa kolmas
*Kausi 2009–2010: Kuusamo sprintti (p) voitto, Otepää sprintti (p) toinen
**sprintticupissa viides
*Kausi 2010–2011: Liberec sprintti (v) voitto, Otepää sprintti (p) toinen, Rybinsk sprintti (v) toinen
**sprintticupissa toinen
*Kausi 2011–2012: Düsseldorf sprintti (v) voitto, Otepää sprintti (p) toinen, Szklarska Poręba sprintti (v) kolmas
**sprintticupissa viides
*Kausi 2012–2013: Lahti sprintti (v) toinen
**sprintticupissa kuudestoista
*Kausi 2013–2014: Toblach sprintti (v) voitto, Drammen sprintti (p) voitto
**sprintticupin voitto
*Kausi 2014–2015: Otepää sprintti (p) toinen, Drammen sprintti (p) kolmas
*Kausi 2015–2016: Drammen sprintti (p) toinen, Tukholma sprintti (p) toinen

## Lähteet
* 

### Viitteet

## Aiheesta muualla
*Virallinen sivusto
Pauli Suhonen

**Pauli Juhani Suhonen** (16. tammikuuta 1912 Helsinki – 9. helmikuuta 1994 Kouvola) oli suomalainen lääkäri ja kirjailija. Hän käytti kirjailijana nimimerkkejä *Pauli Marras* ja *T. Marras*.

## Henkilöhistoria
Suhosen vanhemmat olivat Pekka Suhonen ja Olga Henrika Lehto ja puoliso vuodesta 1947 sairaanhoitaja Salme Annikki Karjalainen. Suhonen pääsi ylioppilaaksi Helsingin suomalaisesta lyseosta 1933 ja valmistui lääketieteen kandidaatiksi 1937 ja lääketieteen lisensiaatiksi 1943. Kirurgiaan hän erikoistui 1957. Suhonen työskenteli uransa alkuvuosina sekä yksityislääkärinä että kunnanlääkärinä ja vt. rautatielääkärinä. Vuodesta 1958 hän toimi Nurmeksen seudun sairaalan johtajana. Sodissa Suhonen oli joukkueenjohtaja ja pataljoonan ja rykmentin lääkäri, sotilasarvoltaan hän oli lääkintäkapteeni (1942).

## Kirjallinen tuotanto
Suhonen kirjoitti nimimerkillä *T. Marras* lääkäripiireissä tapahtuvan salapoliisiromaanin *Tohtori Kaarretin tapaus* sekä nimimerkillä *Pauli Marras* talvi- ja jatkosodan kokemuksiinsa perustuvan muistelmateoksen *Rintamalääkärinä kuoleman linjoilla*.
* *Tohtori Kaarretin tapaus*: salapoliisiromaani, Salamasarja 1. Gummerus 1953 
* *Rintamalääkärinä kuoleman linjoilla*. WSOY 1968

## Lähteet
* 
* Suomen kirjailijat -tietokanta 
* Kymenlaakson kirjailijat: Pauli Suhonen 
* Dekkarinäyttely

### Viitteet
Triumph (albumi)

**Triumph** on kanadalaisen rock-yhtye Triumphin debyyttialbumi, joka julkaistiin 1976.

## Kappaleet
#
#
#
#
#
#
#
#
#

## Kokoonpano
* Rik Emmett – kitara, laulu
* Gil Moore – rummut, laulu
* Michael Levine – basso
* Laurie Delgrande – koskettimet
Brede Hangeland

**Brede Paulsen Hangeland** (s. 20. kesäkuuta 1981 Houston, Texas) on norjalainen jalkapalloilija, joka pelasi kotimaansa ja naapurimaa Tanskan lisäksi Englannissa Fulhamissa ja Crystal Palacessa. Hän pelasi myös Norjan maajoukkueessa toistakymmentä vuotta. Hangeland on pituudeltaan 195-senttinen.

Hangeland pelasi puolustajana tai puolustavana keskikenttäpelaajana. Hän siirtyi Viking FK:n edustusjoukkueeseen FK Vidarista kauden 2001 alussa ja auttoi joukkuetta voittamaan Norjan cupin debyyttikaudellaan. Vuonna 2005 hänestä tehtiin Vikingin kapteeni. 16. tammikuuta 2006 hän allekirjoitti sopimuksen tanskalaisen FC Kööpenhaminan kanssa.

Kesällä 2007 lehdet liittivät hänet useisiin Valioliigajoukkueisiin, kuten Newcastle United, Liverpool, Aston Villa ja Manchester City. 

18. tammikuuta 2008 Hangeland siirtyi Fulhamiin päivien spekuloinnin jälkeen. Hangeland oli joukkueelle elintärkeä pelaaja Fulhamin pelatessa keväällä 2008 Valioliigassa putoamista vastaan. Joukkue lopulta säilytti Valioliigapaikkansa kauden viimeisessä ottelussa Portsmouthia vastaan, jossa Hangeland pelasi käytännössä virheettömän pelin. Hangeland jatkoi kaudella 2008–2009 siitä mihin jäi kauden 2007–2008 päätteeksi. Hän teki myös ensimmäisen maalinsa Fulhamille ottelussa Arsenalia vastaan, jonka myös Fulham voitti. Hänet valittiin kauden aikana useassa ottelussa ottelun pelaajaksi. Kauden päätteeksi hänet valittiin Fulhamin vuoden pelaajaksi.

Hangeland teki maajoukkuedebyyttinsä 1–0-voitossa Australiaa vastaan 2002. Kaikkiaan hän pelasi maajoukkueessa 91 ottelua ja teki niissä neljä maalia vuosina 2002–2014 pelaten lähinnä puolustajana.

## Saavutuksia
***[[Norjan cup]]in** voitto: 2001 (*Viking FK*)
***[[Tanskan Superliiga]]n** voitto: 2005–2006 & 2006–2007 (*FC Kööpenhamina*)
***[[Royal League]]n** voitto: 2005–2006 (*FC Kööpenhamina*)

## Lähteet
*Fulham FC pelaajaprofiili

### Viitteet
Jonne Piippo

**Jonne Aapeli Piippo** (19. kesäkuuta 1914 Lapinlahti &ndash; 14. lokakuuta 1985 Mikkeli) oli suomalainen opettaja ja kirjailija.

Piipon vanhemmat olivat puuseppä Aapeli Piippo ja karjakko Liisa Pekkala. Hän kävi keskikoulun ja sen jälkeen vuosina 1931–1936 Kajaanin seminaarin valmistuen kansakoulunopettajaksi. Piippo toimi opettajana Sulkavalla 1936–1937, Kiuruvedellä 1937–1944, Lappajärvellä 1944–1949 ja viimeksi Vihdissä Palojärven koululla 1949–1974.

Piippo oli naimisissa kutoja Vilma Kyllikki Huhtalan kanssa vuodesta 1945. Heidän poikiaan olivat Kari Piippo ja Matti Piippo (s. 1954).

## Teoksia
**Helena-mamsellin kolmas kosija*, leikillinen romaani. Suomen kirja, Helsinki 1945.
**Norsunluutorni*, romaani. Tammi 1945
**Tehdas huutaa*, romaani. Kirjokansi, Turku 1945
**Sininen kuolema*, rikosromaani. Karisto 1946
**Atomipommiakin voimakkaampi*, seikkailuromaani nuorisolle. Kirjokansi, Turku 1947
**Muudan Juntunen*, romaani. Kansankulttuuri 1951
**Meira*, romaani. Kansankulttuuri 1953
**Puuyhtiö*, romaani. Kansankulttuuri 1958
**Käpälälauta*, romaani. Kansankulttuuri 1964

## Lähteet
* Iisalmelaisia kirjailijoita – Jonne Piippo
* Pohjoissavolaisen kirjallisuuden bibliografia 
* Karjalohjan, Karkkilan, Lohjan, Nummi-Pusulan, Sammatin ja Vihdin kotiseutukirjailijatetokanta

### Viitteet
Tim Roth

**Simon Timothy ”Tim” Roth** (s. 14. toukokuuta 1961 Dulwich, Lontoo, Englanti) on Oscar-ehdokkuuden saanut englantilainen näyttelijä ja elokuvaohjaaja.

## Elämä
Roth syntyi Lontoossa maalari ja opettaja Annille ja Fleet Streetin toimittaja, maalari ja 1970-lukuun asti brittiläiseen kommunistipuolueeseen kuuluneelle Ernie Smithille Dulwichissa. Hän sai nimekseen Timothy Simon Smith, mutta kommunistipuolueeseen kuuluva isä Ernie vaihtoi sukunimen Rothiksi peitelläkseen kansallisuuttaan työskennellessään toisen maailmansodan jälkeen brittienvastaisissa maissa.

Roth tahtoi nuorena olla kuvanveistäjä, ja opiskeli 1980-luvulla Camberwellin taidecollegessa.

Rothilla on yksi poika, Jack, (s. 1983) Lori Bakerin kanssa sekä kaksi poikaa, Timothy Hunter (s. 1995) ja Michael Cormac (s. 1996) nykyisestä liitostaan Nikki Butlerin kanssa. 

Tim Roth on Englannin ja Walesin vihreän puolueen kannattaja.

## Ura
Rothin ensimmäinen elokuva oli televisiossa esitetty *[[Made in Britain]]*, jonka aikaan hän oli 21-vuotias. 1980-luvulla hän sai useita elokuvarooleja. Läpimurtonsa Roth teki kuitenkin vasta 1990-luvun alussa, kun hän muutti näyttelemään Yhdysvaltoihin. Tästä sai alkunsa myös Rothin ja ohjaaja Quentin Tarantinon yhteistyö, sillä hän esiintyi tämän elokuvissa *[[Reservoir Dogs]]* (1992), *[[Pulp Fiction – Tarinoita väkivallasta]]* (1994) sekä *[[Neljä huonetta]]* (1995), joista jälkimmäinen oli ainoa, joka ei menestynyt.

Roth on myöhemmin tullut tunnetuksi pahoista roolihahmoistaan, kuten kenraali Thaden roolista vuoden 2001 elokuvassa *[[Apinoiden planeetta (vuoden 2001 elokuva)|Apinoiden planeetta]]* ja Kuvotuksen roolista *[[The Incredible Hulk]]issa*.

## Filmografia
### Elokuvat

### Televisiosarjat

## Lähteet

## Aiheesta muualla

*
Ander Garitano

**Ander Garitano** (s. 26. helmikuuta 1969 Derio, Vizcaya, Espanja) on espanjalainen jalkapallovalmentaja ja entinen keskikenttäpelaaja.

Athletic Bilbaossa peliuransa aloittanut Garitano tuli tunnetuksi taitavana vasenjalkaisena keskikenttäpelaajana. Hän siirtyi Real Zaragozaan 1996 edustaen seuraa uransa loppuun vuoteen 2002 saakka. 

Peliuransa jälkeen Real Zaragozan juniorivalmentajana toiminut Garitano nousi ykkösjoukkueen päävalmentajaksi tammikuussa 2008 erotetun Víctor Fernándezin tilalle. http://www.karjalainen.fi/Karjalainen/Urheilu/garitanosta_zaragozan_p%C3%A4%C3%A4valmentaja_3915938.html 

Garitano toimi seuran päävalmentajana kahden ottelun ajan, joista Copa del Reyn ottelu Racing Santanderia vastaan päättyi tappioon ja liigaottelu Real Murciaa vastaan voittoon. Hän jätti yllättäen tehtävänsä henkilökohtaisiin syihin vedoten. http://www.urheiluviikko.net/?p=13158
Michelangelo Rampulla

**Michelangelo Rampulla** (s. 10. elokuuta 1962 Patti, Italia) on italialainen entinen jalkapallomaalivahti. Hänet muistetaan erityisesti ensimmäisenä Serie A:ssa maalin tehneenä maalivahtina.

## Ura
Rampulla aloitti uransa 1970-luvulla Pattesen junioreissa ja siirtyi pian aikuisten tasolle Serie B:ssä pelaavaan Cesenaan, jossa hän vietti kolme vuotta pelaten lähes sata ottelua. Seuraavaksi osoitteena oli Varese, jossa Rampulla jatkoi tasaisia otteitaan kahden kauden ajan. Vuonna 1985 hän siirtyi silloiseen Serie B:n kärkijoukkueeseen Cremoneseen, joka onnistui nousemaan heti seuraavaksi kaudeksi Serie A:han. Cremonese ei kuitenkaan onnistunut vakiinnuttamaan paikkaansa pääsarjassa tehden jatkuvasti putoamista ja nousua Serie A:n ja Serie B:n välillä. Rampullan viettämä aika Cremonesesessa tuli päätökseen kaudella 1991–1992, jolloin hän myös teki ensimmäisenä maalivahtina maalin Italian liigassa. Kesällä 1992 hän siirtyi Juventukseen, jossa menestyksestä huolimatta Rampullan peliaika jäi todella vähiin. Parhaimmillaan hän sai pelata yhden kauden aikana yhdeksän sarjaottelua. Viimeiset kaudet Rampulla vietti lähinnä kolmosmaalivahdin roolissa ja lopulta päätti uransa kauteen 2001–2002.

Peliuransa jälkeen Rampulla siirtyi valmentajaksi; hän on toiminut Juventuksen maalivahtivalmentajana vuodesta 2006 lähtien.

Vapaa-aikanaan Rampulla harrastaa lukemista ja musiikin kuuntelua. Hän pitää myös matkustamisesta.

## Lähteet
Saksan Grand Prix 1979

**Saksan Grand Prix 1979** oli Formula 1 -sarjan osakilpailu, joka ajettiin 29. heinäkuuta 1979 Hockenheimringillä Saksassa. Kilpailun voitti Williamsilla ajanut australialainen Alan Jones. Toisella Williams-tallin autolla ajanut Clay Regazzoni oli toinen.

## Tulokset

## Muuta

*Paalupaikka: Jean-Pierre Jabouille – 1.48,48
*Nopein kierros: Gilles Villeneuve – 1.51,89 (kierroksella 40)

## Lähteet
Patrick Gaillard

**Patrick Gaillard** (s. 12. helmikuuta 1952 Pariisi, Ranska) on entinen ranskalainen kilpa-autoilija. Hän osallistui Formula 1 -sarjaan kaudella  Ensign-tallin autolla. Gaillard kilpaili viidessä GP:ssa, joista kahdessa selvisi karsinnasta lähtöruudukkoon. Maaliin saakka hän pääsi vain kerran, Britannian GP:ssa, jossa hän oli kolmastoista.

## Lähteet
Rock and Roll Machine

**Rock and Roll Machine** on Triumphin toinen albumi. Albumi on julkaistu 1977. Albumilla on myös Triumphin ensimmäinen hittisingle, "Rocky Mountain Way". Albumi tunnetaan myös maasta riippuen nimillä *Rock & Roll Machine* ja *Rock 'N' Roll Machine*.

## Kappaleet

### Kanadalainen versio
# "Takes Time" (Triumph)
# "Bringing It On Home" (Emmett/Levine)
# "Little Texas Shaker" (Triumph)
# "New York City Streets (Part 1) (Moore)
# "New York City Streets (Part 2) (Moore)
# "The City" (Emmett):
#* Part 1: "War March" (instrumental)
#* Part 2: "El Duende Agonizante" (instrumental)
#* Part 3: "Minstrel's Lament"
# "Rocky Mountain Way" (Walsh/Vitale/Passarelli/Grace)
# "Rock 'N' Roll Machine" (Moore)

### Kansainvälinen versio
# "Takes Time" (Emmett/Moore/Levine) – 3:38
# "Bringing it on Home"  (Emmett/Levine) – 4:35
# "Rocky Mountain Way" (Walsh/Vitale/Passarelli/Grace) – 4:04
# "Street Fighter" (Moore) – 3:30
# "Street Fighter (Reprise)" (Moore) – 3:02
# "24 Hours a Day" (Emmett) – 4:25
# "Blinding Light Show/Moonchild" (Emmett/Broackway/Young) – 8:43
# "Rock 'N' Roll Machine" (Moore) – 6:53

## Muusikot
* Rik Emmett – kitara, laulu
* Gil Moore – rummut, laulu
* Mike Levine – basso
Just a Game

**Just a Game** on Triumphin kolmas studioalbumi. Albumi on julkaistu 1979. Albumi on yksi yhtyeen myydyimpiä ja albumilla on yhtyeen single "Lay It On The Line" ja se sisältää myös Top 40 -listalle päässeen kappaleen "Hold On".

## Kappalelista
# "Movin' On" (Moore) – 4:07
# "Lay it on the Line" (Emmett) – 4:02
# "Young Enough to Cry" (Moore) – 6:03
# "American Girls" (Moore) – 5:01
# "Just A Game" (Emmett) – 6:13
# "Fantasy Serenade" (Emmett) – 1:39
# "Hold On" (Emmett) – 6:04
# "Suitcase Blues" (Emmett) – 3:01

## Muusikot
* Rik Emmett - kitara, laulu
* Gil Moore - rummut, laulu
* Mike Levine - basso
Kristallipalatsi

**Kristallipalatsi** () oli kasvihuoneinsinööri Joseph Paxtonin suunnittelema valuraudasta, lasista ja osittain puusta rakennettu näyttelyhalli, joka oli suunniteltu vuoden 1851 Lontoon maailmannäyttelyä varten

Aikaansa nähden poikkeuksellisen kevyeltä näyttävä rakennus pystytettiin vain viidessä kuukaudessa ennaltavalmistettujen osien ansioista. Kristallipalatsi oli kevyiden rakenteidensa vuoksi insinööri- ja arkkitehtitaidon voimannäyte ja tarjosi näytteilleasettajille valoisat 70&nbsp;000 neliömetriä lattiapinta-alaa. Kristallipalatsi siirrettiin maailmannäyttelyn jälkeen Sydenham Hilliin, jossa se tuhoutui tulipalossa 1936.

Rakennus oli 564 m pitkä, 124 m leveä ja 33 m korkea. Siihen tarvittiin 293&nbsp;655 lasilevyä, 30&nbsp;000 rautaista perusosaa ja suuri määrä puisia lattianpäällysteitä. Rakennus oli ainutlaatuinen ja sen sisällä kulkevat tunsivat olonsa epätodelliseksi, sillä he kulkivat lasisen rakennuksen sisällä.

Paxton tunsi jo ennalta kasvihuoneiden rakentamisen, mutta hänellä ei ollut arkkitehdin koulutusta. Sen vuoksi hänen osallistumisensa maailmannäyttelyrakennuksen suunnittelukilpailuun oli rohkea teko. Epäilijät sanoivat, että rakennus ei kestä tuulessa, että se muuttuisi auringonpaisteessa sietämättömän kuumaksi tai että lasipinnat voisivat lämmetessään hajota. Mikään näistä epäilyksistä ei toteutunut. Lähes koko rakennelma koottiin samanlaisista 90 cm leveistä ja 7 metriä pitkistä standardiosista. Tarvittiin 93&nbsp;000 neliömetriä lasia, mikä oli kolmasosa maan vuotuisesta tuotannosta. Samaan aikaan (1838) oli kehitetty uusi tekniikka lasilevyjen tuotantoon. Myös ikkunaveron kumoutuminen oli välttämätön ehto hankkeen toteutumiselle.

## Lähteet
* 

### Viitteet

## Aiheesta muualla

*
*
*
*
*
*Lontoon Kristallipalatsi, Aamulehti, 09.08.1936, nro 213, s. 14, Kansalliskirjaston digitaaliset aineistot
Luettelo Ruotsin aatelissuvuista

**Luettelo [[Ruotsin ritarihuone]]eseen [[Aatelointi|introdusoiduista]] [[aatelissuku|aatelissuvuista]]**.

## Kreivilliset suvut

## Vapaaherralliset suvut

## Aateliset suvut

## Lähteet
*
Lasse Jaakkola

**Lasse Viljam Jaakkola** (23. huhtikuuta 1916 Luvia &ndash; 31. maaliskuuta 1966 Lappeenranta) oli suomalainen toimittaja ja kirjailija. Hän käytti myös nimimerkkejä *Lauri Jaalas*, *Ossi Merto* ja *Ola Selas*.

Jaakkola opiskeli Helsingin yliopistossa ja Yhteiskunnallisessa korkeakoulussa. Hän oli toimittajana Uusi Aika -lehdessä, toimitussihteerinä Työn Voima- ja Kansan Voima -lehdissä sekä päätoimittajana Työväen sanomalehtien tietotoimistossa. Jatkosodan ajan hän oli TK-reportterina. Jaakkola toimi myös Kansan Elokuva -yhtiön toimitusjohtajana.

## Teoksia
*  *Veskelyksen sissit*, seikkailukertomus.  Karisto 1942
*  *Ikuinen on maa!* : runo lausuntakuorolle. Sos.-dem. työläisnuorisoliitto, Helsinki 1943
*  *Sotasairaalan mysteerio: jännityskertomus*, Kariston 15 mk:n romaaneja 5.  Karisto 1943
*  *Kansanvaltainen nuorisotoiminta*. Vaasan läänin valistusjärjestöjen yhteistoimikunta, Kokkola 1944
*  *Kaksi kertaa kolme : jännityskertomus sota-ajan Helsingistä*, Kariston 20 mk:n romaaneja 18.  Karisto 1945 (nimimerkillä Ola Selas)
*  *Nuoriso-ohjaaja : mikä? : millainen? : miksi?*. Sos.dem.työl.nuor.liitto, Jyväskylä 1945
*  *Elämä on edessäsi*, romaani.  Karisto 1946 (nimimerkillä Lauri Jaalas)
*  *Talo kummun laella*, romaani.  Karisto 1948 (nimimerkillä Lauri Jaalas)
*  *Hypnoosirikos selviää', Valittuja salapoliisiromaaneja 42.  Karisto 1949 (nimimerkillä Ossi Merto), julkaistu uudelleen nimellä *Hypnoosirikos* : jännitysromaani. Seaflower, Helsinki 1999
*  *Se oli hänen kohtalonsa : uneksijan romaani*.  Karisto 1949  (nimimerkillä Lauri Jaalas)
*  *Professori Kuurron juttu*, Valittuja salapoliisiromaaneja 43.  Karisto 1950 (nimimerkillä Lauri Jaalas)
*  *Akka otetaan, mies saadaan, eli, Rurik Alarik Filippus Pönttisen meno avioon* : leikillinen romaani.  Karisto 1951 (nimimerkillä Lauri Jaalas)
*  *Keiju Sinisiiven taikaliina* : satuja, kuvittanut [[Vappu Pispa]].  Karisto 1951 (nimimerkillä Lauri Jaalas)

== Toimitustöitä ==
* *Jyväskylän työväen näyttämö 30-vuotias 1910–1940*. Jyväskylän työväen näyttämö, Jyväskylä 1940
* *Lomakirja : lomanviettäjän ABC-kirja* ; toim. Lasse Jaakkola, [[Ilmari Vartiainen]]. Mantereen kirja, Helsinki 1949
* *Matkailijan Helsinki - Turistens Helsingfors - Tourist's Helsinki : pieni opaskirjanen Helsinki-matkailijoille*. Mantereen kirja, Helsinki 1950

== Suomennoksia ==
* [[Karl Riise]] : *Elävien ruumiiden joukossa : kolme vuotta keskitysleirillä'' ; tekijän käsikirjoituksen mukaan käännetystä ruotsinkielisestä painoksesta suom. Lasse Jaakkola. Sos. dem. työläisnuorisoliitto, Helsinki 1945

## Lähteet
* Suomen kirjailijat tietokanta 
* Dekkarinäyttely. Jyväskylän yliopiston kirjasto. Web Archive.

### Viitteet

## Aiheesta muualla
* Lasse Jaakkola Kirjasampo.fi:ssä
Progressions of Power

**Progressions of Power** on Triumphin neljäs studioalbumi. Albumi on julkaistu 1980. Albumi pääsi listoilla sijalle 32 ja single "I Can Survive" pääsi sijalle  91.

## Kappalelista
# "I Live for the Weekend" (Emmett/Levine/Moore) – 5:18
# "I Can Survive" (Emmett/Levine/Moore) – 4:02
# "In the Night" (Emmett/Levine/Moore) – 6:16
# "Nature's Child" (Levine/Moore) – 5:42
# "Woman in Love" (Emmett/Levine/Moore) – 4:41
# "Take My Heart" (Emmett/Levine/Moore) – 3:32
# "Tear the Roof Off" (Emmett/Levine/Moore) – 4:30
# "Finger Talkin'" (Levine/Moore) – 2:01
# "Hard Road" (Emmett/Levine/Moore) – 5:23

## Muusikot
* Rik Emmett - kitara, laulu
* Gil Moore - rummut, laulu
* Michael Levine - basso, koskettimet
Ruotsinsuomalaisten lippu

**Ruotsinsuomalaisten lippu** on Ruotsissa asuvien suomalaisten virallinen lippu, joka on malliltaan pohjoismainen ristilippu. Lipun sivujen suhde on sama kuin Ahvenanmaan lipussa. Ruotsinsuomalaisten lipulla liputetaan Ruotsissa yleisesti ruotsinsuomalaisten päivänä.

## Historiaa
Joulukuussa 2013 Ruotsinsuomalaisten valtuuskunta antoi suuntaa-antavan äänestyksen omasta ruotsinsuomalaisten lipusta. Tuolloin ruotsinsuomalaisten keskuudessa käytiin keskustelua, että tarvitaanko ruotsinsuomalaisille omaa lippua, ja jos tarvitaan, niin minkälainen sen on syytä olla. Ruotsin suomalaisten  lippuasia eteni paikoin varsin verkkaisesti, sillä vanhan polven ruotsinsuomalaiset eivät kaivanneet erityistä lippua ruotsinsuomalaisille. Tuolloin Ruotsin suomalaisten valtuuskunnan puheenjohtaja Markku Peura totesi, että vanhalle sukupolvelle Suomen lippu on ollut tärkeä lippu ja se on koettu riittäväksi kansalliseksi tunnukseksi. Hän kertoi, että nuorien joukossa lipulle oli tarve, sillä he kokivat, että Suomen lippu ei ole heidän lippunsa. Näin oli, koska he olivat syntyneet ja kasvaneet Ruotsissa.

## Katso myös
* Meänmaan lippu
* Suomenruotsalaisten lippu

## Lähteet
Éver Banega

**Éver Maximiliano David Banega** (s. 29. kesäkuuta 1988 Rosario, Argentiina) on argentiinalainen jalkapalloilija, joka edustaa saudiarabialaista Al-Shababia. 174 senttimetriä pitkä Banega pelaa keskikentän keskustassa. Hänen vahvuuksiinsa kuuluu syöttötaito ja hyvä pelinluku.

## Ura
6. tammikuuta 2008 Banega solmi viiden ja puolen vuoden sopimuksen Valencian kanssa, siirtosummana noin 18 miljoonaa euroa (13 miljoonaa puntaa).

Elokuussa 2008 Banega siirtyi yhden kauden mittaisella lainasopimuksella Valenciasta Atlético Madridiin. Laina-ajan päätteeksi Atlético ei ryhtynyt neuvottelemaan pelaajan jatkosta seurassa.

Vuoden 2017 heinäkuussa Banega palasi Sevillaan 9 miljoonan euron siirtosummalla pelattuaan vuoden italialaisseura Interissä.

Banega on pelannut Argentiinan maajoukkueessa vuodesta 2008 alkaen 65 ottelua ja tehnyt niissä seitsemän maalia.

## Lähteet

## Aiheesta muualla

* Banega Football Database -sivustolla
Allied Forces

**Allied Forces** on Triumphin viides studioalbumi. Albumi on julkaistu 1981. Albumi pääsi listoilla sijalle 23. singlet "Magic Power" ja "Fight The Good Fight" pääsivät sijoille 8 ja 18.

## Kappalelista
# "Fool for Your Love" – 4:32
# "Magic Power"   – 4:56
# "Air Raid"      – 1:18
# "Allied Forces" – 5:06
# "Hot Time (In This City Tonight)" – 3:24
# "Fight the Good Fight" – 6:24
# "Ordinary Man" – 7:17
# "Petite Etude" – 1:15
# "Say Goodbye"  – 4:33

Kaikki kappaleet Emmett, Levine ja Moore.

## Muusikot
* Rik Emmett – kitara, laulu
* Gil Moore – rummut, laulu
* Mike Levine – basso, piano